b"\n_START_ARTICLE_\nKoan\n_START_PARAGRAPH_\nUn koan (en japon\xc3\xa8s k\xc5\x8dan, del xin\xc3\xa8s \xe5\x85\xac\xe6\xa1\x88; pinyin g\xc5\x8dng'\xc3\xa0n; core\xc3\xa0 \xea\xb3\xb5\xec\x95\x88 kong'an; vietnamita c\xc3\xb4ng \xc3\xa1n) \xc3\xa9s, en la tradici\xc3\xb3 zen, un problema que el mestre planteja al novici per comprovar els seus progressos. Moltes vegades el koan sembla un problema absurd, il\xc2\xb7l\xc3\xb2gic o banal. Per resoldre'l el novici ha de deslligar-se del pensament racional i augmentar el seu nivell de consci\xc3\xa8ncia per endevinar all\xc3\xb2 que en realitat li est\xc3\xa0 preguntant el mestre, que transcendeix al sentit literal de les paraules.\n_START_SECTION_\nT\xc3\xa8cnica zen\n_START_PARAGRAPH_\nEls koan s'originen amb les dites i fets d'il\xc2\xb7luminats i figures llegend\xc3\xa0ries, generalment aquells que tenen autoritat per ensenyar per baixar de la l\xc3\xadnia de Bodhidharma. Els koan reflecteixen la il\xc2\xb7luminaci\xc3\xb3 o despertar d'aquestes persones, i tenen el prop\xc3\xb2sit de desconcertar el pensament discursiu logicoracional i provocar un xoc mental que porti a un augment de consci\xc3\xa8ncia (despertar). Els mestres zen, sovint reciten i comenten koan, i algunes vegades es concentren en ells durant les seves sessions de meditaci\xc3\xb3. Els professors poden utilitzar els koan com una manera de sondejar als estudiants sobre els seus progressos inici\xc3\xa0tics i comprovar si ja han tingut experi\xc3\xa8ncies d'entesa de la doctrina i de despertar (satori). Les respostes poden ser orals per\xc3\xb2 tamb\xc3\xa9 poden ser gestos o accions._NEWLINE_En la cultura occidental, una mica aliena a les subtileses de la filosofia oriental, de vegades es troba el terme koan referit a preguntes que no tenen resposta o enunciats sense sentit. No obstant aix\xc3\xb2, per a un monjo zen, un koan no \xc3\xa9s una cosa que no tingui sentit, i els professors zen esperen una resposta adequada quan formulen un koan. Cal aclarir que un koan no \xc3\xa9s una endevinalla, i encara que en la literatura hi ha respostes ortodoxes, depenent de les circumst\xc3\xa0ncies en qu\xc3\xa8 el koan \xc3\xa9s formulat pot variar la resposta apropiada. El mestre no est\xc3\xa0 buscant que el deixeble s\xc3\xa0piga la resposta correcta, sin\xc3\xb3 proves sobre els seus progressos en la filosofia zen i l'aplicaci\xc3\xb3 en la seva vida di\xc3\xa0ria."